open-index/open-wikipedia-markdown huggingface dataset:
YG

**קינון דייקן ריי ג'קסון** (באנגלית: **Keenon Daequan Ray Jackson**; נולד ב-9 במרץ 1990), ידוע בשם הבמה **YG**, הוא ראפר, פזמונאי ושחקן אמריקאי.

## קריירה
ב-18 במרץ 2014 הוציא את אלבום הבכורה שלו, *My Krazy Life*, אשר כולל הופעות אורח של טורי ליינז, דרייק, קנדריק לאמאר ועוד. האלבום הגיע בשיאו למקום הראשון במצעד שירי ה-R&B\היפ הופ, וזכה במעמד "אלבום פלטינה".

ב-15 בדצמבר 2014 הוציא את אלבום הפסקול *Blame It On the Streets* אשר מהווה פסקול לסרט הנושא את אותו השם.

ב-14 ביוני 2016 הוציא את אלבום האולפן השני שלו, *Still Brazy*.

ב-5 באפריל 2018 התארח בשירה של קארדי בי, "She Bad", מתוך אלבום הבכורה שלה, *[[Invasion of Privacy]]*. השיר זכה להצלחה רבה ואף זכה במעמד פלטינה מטעם איגוד תעשיית ההקלטות האמריקאי.

ב-3 באוגוסט 2018 הוציא את אלבומו השלישי, *Stay Dangerous*. האלבום זכה בתואר "אלבום זהב" מטעם איגוד תעשיית ההקלטות האמריקאי. באותה שנה שיחק בתפקיד קטן בדרמת הפשע "ריק ילד לבן" בתור ליאו "ביג מן".

ב-24 במאי 2019 הוציא את אלבומו הרביעי, *4Real 4Real*, האלבום היה אמור לצאת במרץ 2019, אך נדחה בשל מותו של הראפר וחברו של YG ניפסי האסל, האלבום מהווה מחווה לראפר המנוח. באותה שנה שיחק בסרט הקולנוע "*Tuscaloosa* " בבימויו של פיליפ הארדר.

בשנת 2025 שיחק בסרט האימה "Night Patrol" בתור טריפ.

## דיסקוגרפיה
### אלבומי אולפן
* 2014: *My Krazy Life*
* 2016: *Still Brazy*
* 2018: *Stay Dangerous*
* 2019: *4Real 4Real*
* 2020: *My Life 4Hunnid*
* 2022: *I Got Issues* 

### אלבומים משותפים

* 2021: *Kommunity Service* (עם מוזי)

### אלבומי פסקול
* 2014: *Blame It On the Streets*

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:פזמונאים אמריקאים
קטגוריה:שחקנים אמריקאים
קטגוריה:אמני אינטרסקופ רקורדס
קטגוריה:אמני סקוטר ברון
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1990
יחסי ארגנטינה–צ'ילה

**יחסי ארגנטינה–צ'ילה** הם היחסים הדיפלומטיים בין ארגנטינה לבין צ'ילה. אורך הגבול בין המדינות הוא 6,691 ק"מ.

## היסטוריה
שתי המדינות היו בשליטת האימפריה הספרדית החל מהמאה ה-16 ועד לראשית המאה ה-19, כהקפיטניה חנרל של צ'ילה ומלכות המשנה של ריו דה לה פלאטה. במהלך מלחמות העצמאות של אמריקה הספרדית היו צ'ילה וארגנטינה בעלות ברית קרובות והקימו את צבא האנדים. לאחר השגת העצמאות, במשך מרבית המאות ה-19 וה-20, היו היחסים בין המדינות מתוחים, בעיקר בגלל מחלוקות על הבעלות על פטגוניה. בשנת 1881 נחתם הסכם גבול בין שתי המדינות.

סכסוך הגבול החמור ביותר בין המדינות נבע ממחלוקת על הבעלות על שלושה איים: לנוקס, פיקטון ואיסלה נואבה, שנמצאים דרומית לתעלת ביגל. כדי לפתור את המחלוקת, ארגנטינה וצ'ילה פנו לעזרה לאליזבת השנייה, מלכת הממלכה המאוחדת. במאי 1977 קבעה המלכה אליזבת השנייה כי איים אלה שייכים לצ'ילה. הרשויות הארגנטינאיות סירבו לקבל החלטה זו והיחסים עם צ'ילה התדרדרו בחדות ושתי המדינות עמדו על סף מלחמה בקנה מידה מלא. בשנת 1978, שתי המדינות קיבלו את הצעתו של יוחנן פאולוס השני לתווך בסכסוך טריטוריאלי באמצעות שליח מיוחד של הקרדינל אנטוניו זמור. במאי 1985 חתמו ארגנטינה וצ'ילה על אמנת יישוב הסכסוך הטריטוריאלי ברומא. באוגוסט 1991 חתמו נשיא צ'ילה פטריסיו איילווין ונשיא ארגנטינה קרלוס מנם על ההסכם, כתוצאה ממנו נפתרו 22 סוגיות טריטוריאליות בעייתיות, הוחלט על שני הנושאים הנותרים להשאיר לבוררים הבינלאומיים. צ'ילה ממשיכה לטעון לחלק משטחה של אנטארקטיקה המכונה אנטארקטיקה צ'ילנה, שגם ארגנטינה ובריטניה טוענות לה.

במאי 2010 התרחש סכסוך דיפלומטי בין המדינות, שנגרם בגלל הוצאת מפות בארגנטינה, שם סומנו מספר אזורים מעוררי מחלוקת בפטגוניה כשטח ארגנטינאי.

## יחסי כלכלה
בשנת 2013 היקף הסחר בין מדינות הסתכם בכמיליארד דולר, ארגנטינה הייתה שותפת הסחר הרביעית של צ'ילה (6% מכלל היבוא של מדינה זו).

## נציגויות דיפלומטיות
* ארגנטינה מחזיקה בצ'ילה שגרירות בסנטיאגו דה צ'ילה ו-5 קונסוליות באנטופגסטה, קונספסיון, פוארטו מונט, פונטה ארנס וולפראיסו.
* צ'ילה מחזיקה בארגנטינה שגרירות בבואנוס איירס וקונסוליות בבאיה בלנקה, קומודורו ריבדביה, קורדובה, מאלארז'יוואה, מאר דל פלאטה, מנדוסה, נאוקן, ריו גז'גוס, ריו גראנדה, רוסאריו, סלטה, בארילוצ'ה, סן חואן, קויו, סן סלבדור דה חוחוי ואושואיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נאסר שעבאני

**נאצר שבאני** (בפרסית: **ناصر شعبانی**; מת ב-13 במרץ 2020) היה גנרל איראני ומפקד בכיר משמרות המהפכה. הוא לקח קרדיט על השימוש במורדים החות'ים כדי לפגוע במכליות הנפט הסעודיות.

## קריירה
שבאני החל את הקריירה הצבאית שלו בשנת 1982 במלחמת איראן–עיראק. הוא השתתף בדיכוי מרד אמול באותה השנה. בשנה האחרונה למלחמת איראן–עיראק הועלה בדרגה במשמרות המהפכה. הוא מילא תפקיד מפתח במבצע מרסד, ובהמשך כתב מספר ספרים על המלחמה. בשנת 2011 הוא ירש את נשיא אוניברסיטת אימאם חוסין והיה לאחד מסגניו של מחנה תראללה.

בשנת 2018 הצהיר בתקשורת הממלכתית האיראנית כי משמרות המהפכה הורו לכוחות החות'ים בתימן לתקוף שני מכליות נפט סעודיות על באב אל-מנדב.

## מותו
שבאני מת מסיבוכי מגפת הקורונה (COVID-19) ב-13 במרץ 2020.

## הערות שוליים

קטגוריה:אנשי משמרות המהפכה האסלאמית
קטגוריה:איראנים שנולדו ב-1957
קטגוריה:איראנים שנפטרו ב-2020
קטגוריה:איראנים שנפטרו במגפת הקורונה
פרנק ריסטר

**פרנק ריסטר** (בצרפתית: **Franck Riester**; נולד ב-3 בינואר 1974) הוא פוליטיקאי צרפתי המכהן כשר התרבות הצרפתי. היה חבר באספה הלאומית של צרפת בין השנים 2007–2018. הוא ייצג את סן אה-מארן והיה חבר לשעבר של הרפובליקנים, שהייתה ידועה בעבר בשם האיחוד לתנועה עממית (UMP). הוא הקים ומוביל כיום את מפלגת "אגיר".

## קריירה פוליטית
משנת 2008 ועד 2017 כיהן כראש עיריית קולומייה בסן-אה-מארן, איל-דה-פראנס.

במהלך המערכה הלא מוצלחת של ניקולא סרקוזי לבחירות לנשיאות 2012, שימש ריסטר כראש התקשורת של מפלגת UMP. בבחירות המקדימות לנשיאות 2016 של הרפובליקנים, ריסטר אישר את ברונו לה מאייר כמועמד המפלגה לתפקיד נשיא צרפת.

ריסטר מונה לשר התרבות בממשלת ראש הממשלה אדואר פיליפ ב-16 באוקטובר 2018.

## מחלוקת
כאשר הבמאי רומן פולנסקי זכה לבימוי הטוב ביותר לסרטו "קצין ומרגל" בטקס פרסי הסזאר השנתי בשנת 2020, צוות ההפקה שלו החרים את הטקס לאחר שריסטר אמר כי הצלחתו של במאי שהואשם באלימות מינית תעביר את האות הלא נכון בעידן תנועת Me Too.

## חיים אישיים
ריסטר נחשף בתקשורת כהומו בשנת 2011 והיה חבר הפרלמנט הצרפתי הראשון שעשה זאת.

במרץ 2020, במהלך התפרצות נגיף הקורונה, נמצא כחיובי לנגיף COVID-19.

## קישורים חיצוניים

* 

## הערות שוליים

קטגוריה:ראשי עיריות בצרפת
קטגוריה:חברי האיחוד למען תנועה עממית
קטגוריה:שרי התרבות של צרפת
קטגוריה:צרפתים שנולדו ב-1974
מוחמד מירמוחמדי

**סעיד מוחמד מירמוחמדי** (בפרסית: **سید محمد میرمحمدی**; 1948 – 2 במרץ 2020) היה פוליטיקאי איראני, ששימש כיועץ בכיר של המנהיג העליון באיראן, אייתוללה עלי ח'אמנאי, וחבר במועצה לאבטחת אינטרס המשטר. הוא היה חבר הפרלמנט האיראני וייצג את העיר קום. מוחמד היה חבר במועצה המרכזית של מפלגת הרפובליקה האסלאמית, ראש המטה לנשיאות בתקופת נשיאותיהם של עלי חמינאי ואכבר האשמי רפסנג'אני, ומזכ"ל מפלגת התרבות האיסלאמית.

## ראשית חייו
מוחמד נולד בשנת 1949 בקום, איראן. הוא היה אחיינו של איש הדת הבכיר מוסא שובאירי זנג'אני.

## קריירה
מוחמד מונה על ידי המנהיג העליון של איראן, עלי חמינאי, כחבר המועצה לאבטחת אינטרס המשטר באוגוסט 2017.

## מותו
מוחמד מת ממחלת הקורונה ב-2 במרץ 2020, ערב יום הולדתו ה-71, מה שהופך אותו לגורם הבכיר ביותר בהנהגת איראן שמת מהנגיף. אמו מתה גם מהנגיף.

## קישורים חיצוניים

## הערות שוליים

קטגוריה:פוליטיקאים איראנים
קטגוריה:איראנים שנולדו ב-1949
קטגוריה:איראנים שנפטרו ב-2020
קטגוריה:איראנים שנפטרו במגפת הקורונה
הלגיון הראשון ארמניקה

**הלגיון הראשון ארמניקה** (בלטינית: **Legio I Armeniaca**) היה לגיון רומאי, אשר הוקם במהלך המאה השלישית והוצב במחוז ארמניה.

## היסטוריה
המידע על הלגיון מועט. ההערכה היא שהוא הוקם במהלך המאה השלישית, אולם לא ידוע בידי מי. יחד עם הלגיון השני ארמניקה, היווה הלגיון הראשון את הלימיטאני שהגן על אזור ארמניה. בשנת 363 השתתף הלגיון במערכה הכושלת של הקיסר יוליאנוס הכופר כנגד האימפריה הסאסאנית. בשנת 382 הועבר הלגיון לפרובינקיה איסאוריה (באזור אנטוליה) והשתתף בחיזוק ביצורי העיר אנימוריום. על פי הנוטיטיה דיגניטטום, בשלב מאוחר יותר שודרג הלגיון מלימיטאני ללגיון עצמאי, בפיקודו של המגיסטר מיליטום בעצמו.

## קישורים חיצוניים

* הלגיון הראשון ארמניקה, באתר livius.org 
* הלגיון הראשון ארמניקה, באתר Imperiumromanum.com 

## הערות שוליים

ראשון ארמניקה
Impact Wrestling Homecoming

**Impact Wrestling Homecoming** היה אחד מאירועי השלם וצפה של ארגון ההיאבקות האמריקאי, Impact Wrestling. האירוע נערך ב-6 בינואר 2019, באולם האסיילום שבנאשוויל, טנסי.

שמונה קרבות התנהלו באירוע. בקרב המרכזי, ג'וני אימפקט ניצח את בריאן קייג' ושמר על אליפות העולם של אימפקט.

## הפקה

### רקע

תחילה, הארגון Impact Wrestling, שנקרא אז בשם Total Wrestling Action Nonstop (TNA), הפיק אירועי שלם וצפה שבועיים אשר פעלו כמקור ההכנסה העיקרי של החברה, במקום אירועי שלם וצפה חודשיים אשר היו נהוגים באותה התקופה. אירועים אלה התקיימו ברובם בזירת הספורט של טנסי במגרש הירידים של נאשוויל, טנסי, שכונה בשם "TNA Asylum". שם האירוע הגיע כתוצאה מהשיבה למגרש הירידים בפעם הראשונה מאז שנת 2010.

### עלילות

האירוע כלל קרבות שנבעו מעלילות מתוסרטות מתוכניות Impact Wrestling.

ב-15 בנובמבר 2018 בתוכנית *!Impact*, בריאן קייג' הגן בהצלחה על אליפות ה-X דיוויז'ן של אימפקט נגד סמי קאליהן. לאחר הקרב, קייג' הודיע שהוא ישתמש בזכות שלו של "אופציה C", שלפיה הוא יוותר בהתנדבות על תואר ה-X דיוויז'ן במטרה לאתגר את אלוף העולם, ג'וני אימפקט, לקרב על אליפות העולם של אימפקט באירוע Homecoming.

## תוצאות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירוע היאבקות מקצועית
קטגוריה:2019 בארצות הברית: ספורט
הלגיון השני ארמניקה

**הלגיון השני ארמניקה** (בלטינית: **Legio II Armeniaca**) היה לגיון רומאי, אשר הוקם במהלך המאה השלישית והוצב במחוז ארמניה.

## היסטוריה
המידע על הלגיון מועט. ההערכה היא שהוא הוקם במהלך המאה השלישית, אולם לא ידוע בידי מי. הלגיון השני ארמניקה יחד עם הלגיון הראשון ארמניקה היוו את הלימיטאני שהגן על אזור ארמניה. כתובות שנמצאו מעידות על מחנה שהקימו חיילי הלגיון באזור היישוב סטאלה (בטורקיה המודרנית). עם התגברות האיום מצד האימפריה הסאסאנית במהלך המחצית השנייה של המאה השלישית, הוצב הלגיון בעיר זביידה (ג'יזרה) לצד הלגיון השני פלאביה וירטוטיס והלגיון השני פרתיקה. שלושת הלגיונות לא הצליחו למנוע את נפילת העיר לידי הסאסאנים ונלכדו בקרבות רחוב קשים. אולם הלגיון כנראה שרד את הקרב, שכן ב הוא נזכר בנוטיטיה דיגניטטום. נראה שבשלב מאוחר יותר שודרג הלגיון מלימיטאני ללגיון עצמאי בפיקודו של המגיסטר מיליטום בעצמו.

## קישורים חיצוניים

* הלגיון השני ארמניקה באתר livius.org 
* הלגיון השני ארמניקה באתר imperiumromanum.com 

## הערות שוליים

שני ארמניקה
חצי האי קירנז

**חצי האי קירנז** (באנגלית: **Kearns Peninsula**) הוא חצי אי רחב מכוסה קרח, בין מפרצון פוטאקה ומפרצון פיל, בצידו הצפוני של האי ת'רסטון, שבאנטארקטיקה.

## היסטוריה
### מקור השם
שמו של חצי האי ניתן לה על ידי הוועדה המייעצת לשמות אנטארקטיים.

במהלך מבצע קפיצה לגובה התרסק מטוס PBM מארינר 15 קילומטרים דרומית לכף לבלנק, ב-30 בדצמבר 1946. שישה אנשי צוות מתוך תשעה שרדו את ההתרסקות. הם חולצו ב-12 בינואר 1947 על ידי לוטננט קומנדר ג'ון ד. האוול (John D. Howell) אשר הנחית מטוס PBM בים בסמוך לקצה המערבי של חצי האי נוביל. לשון היבשה המכוסה קרח בקצה המערבי של חצי האי נוביל, נקראת נקודת רסקיו (באנגלית: **Rescue Point**; מילולית: **נקודת החילוץ**), מאחר ששם הצילו את השורדים.

חצי האי קירנז נקרא על שמו של ויליאם ה. קירנז (William H. Kearns) מחיל המילואים של צי ארצות הברית, שהיה טייס משנה של מטוס ה-PBM מארינר שהתרסק. קירנז היה אחד מששת הניצולים.

## קישורים חיצוניים
* חצי האי קירנז, באתר הסקר הגאולוגי של ארצות הברית
* חצי האי קירנז, באתר הגאזט האנטארקטי של ממשלת אוסטרליה
* חצי האי קירנז, באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית עבור האי קירנז

## הערות שוליים

קירנז
מפרצון מרפי (אנטארקטיקה)

**מפרצון מרפי** (באנגלית: **Murphy Inlet**) הוא מפרצון מלא קרח, לו שתי זרועות מקבילות, בין חצי האי נוביל וחצי האי אדוארדס, בצידו הצפוני של האי ת'רסטון בארץ אלזוורת', שבאנטארקטיקה.

אורכו של המפרצון 33 קילומטרים.

לגדת המפרצון ממוקם אזור ציפורים מיוחד בשל מושבת הפינגווין הקיסרי שבו.

## היסטוריה
### גילוי ומיפוי המפרצון

המפרצון מופה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, בדצמבר 1946.

### מקור השם

שמו של המפרצון ניתן לו על ידי הוועדה המייעצת לשמות אנטארקטיים.

המפרצון נקרא על שמו של צ'ארלס ג'י. ו. מרפי (Charles J. V. Murphy), שהיה עוזרו של אדמירל ריצ'רד בירד החל משנת 1930 וחבר משלחת החקר של בירד בין השנים 1933–1935.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA210&lpg=PA210&dq=%22Murphy+Inlet%22&source=bl&ots=laOJSlyzWD&sig=ACfU3U1rjtPX2TMh2iVd6uXxv23SoJZ2fw&hl=en&sa=X&ved=2ahUKEwiJnIT-pqboAhVKLewKHU5SD8oQ6AEwEHoECAUQAQ#v=onepage&q=%22Murphy%20Inlet%22&f=false Sailing Directions for Antarctica: Includes Islands South of Latitude 60°]**, P 210

## קישורים חיצוניים
* מפרצון מרפי באתר הסקר הגאולוגי של ארצות הברית
* מפרצון מרפי באתר הגאזט האנטארקטי של ממשלת אוסטרליה
* מפרצון מרפי באתר הגאזט האנטארקטי המשווה SCAR של ממשלת אוסטרליה
* מפרצון מרפי באתר marineregions

## הערות שוליים

מרפי
יחסי יפן–קמבודיה

**יחסי יפן–קמבודיה** הם היחסים הדיפלומטיים בין **[[יפן]]** לבין **[[קמבודיה|ממלכת קמבודיה]]**. יפן מיוצגת בקמבודיה בדרג השגרירות, באמצעות שגרירות רשמית שהיא מחזיקה בבירת המדינה, פנום פן. קמבודיה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.

## היסטוריה
טרם מלחמת העולם השנייה, קמבודיה הייתה חלק מקולוניה צרפתית הנקראת הודו-סין. בשנת 1945, בעת מלחמת העולם השנייה, יפן החליטה להרחיב את רווחיה הטריטוריאליים באוקיינוס השקט וכבשה גם את הודו-סין. הכיבוש היפני בקמבודיה גרם לערעור היחסים בין שתי המדינות היות שקמבודיה איבדה חללים רבים בעת הלחימה נגד יפן. לאחר שיפן הובסה על ידי כוחות בעלות הברית השלטון בקמבודיה הועבר שוב לצרפת. לאחר השיבה הצרפתית לקמבודיה, מלך קמבודיה נורודום סיהאנוק, החל לפתוח משא ומתן על עצמאותה של קמבודיה. ב-6 במאי 1947 הוכרז על חוקה, אספה לאומית וממשלה חדשה בקמבודיה. באוקטובר 1953, קמבודיה זכתה לעצמאות לאחר מאבק עקוב מדם נגד השלטון הצרפתי. יפן הייתה מהמדינות הראשונות שהכירו בעצמאותה של קמבודיה.

## סחר
[ממוזער|250px|ה[בנק המסחרי פנום פן.]]
בשנת 2006, הייצוא היפני לקמבודיה בשנת הוערך ב-14.0 מיליארד ין, ואילו הייצוא הקמבודי ליפן באותה השנה הוערך בכ-9.5 מיליארד ין. ההשקעה היפנית בקמבודיה כוללת את ייסוד הבנק המסחרי פנום פן, מיזם משותף של "יונדאי שווייץ" וקבוצת SBI היפנית.

שתי המדינות אשררו את הסכם השותפות הכלכלית האזורית המקיפה שצפוי להיכנס לתוקף בינואר 2022.

## סיוע יפני בקמבודיה
יפן היא מדינת הסיוע הגדולה ביותר של קמבודיה. מ-1992 יפן מספקת כ-1.2 מיליארד דולר בשנה. בשנת 2006 חתמו ממשלות יפן וקמבודיה על הסכם תוכנית סיוע יפנית חדשה בשווי 59 מיליון דולר.
ממשלת יפן סיפקה סיוע משמעותי לחינוך הקמבודי.

## השוואה מדינית

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סוואה לי

**חליף מאליק אבן שמאן בראון** (באנגלית: **Khalif Malik Ibn Shaman Brown**; נולד ב-7 ביוני 1993), ידוע בשם הבמה **סוואה לי** (**Swae Lee**), הוא ראפר, זמר ומלחין אמריקאי.

## ביוגרפיה
חליף מאליק אבן שמאן בראון נולד באינגלווד, לאם חד הורית שעבדה על טנקים בצבא ארצות הברית. בראון גדל בטופלו שבמיסיסיפי והחל ליצור מוזיקה בתיכון עם אחיו סלים ג'קסמי והראפר המקומי ליל פנץ בתור "Dem Outta St8 Boyz".

לאחר שסיים את בית הספר התיכון, ב-2013 בראון, לצד אחיו סלים ג'קסמי, הקימו את להקת "ריי סרמרד", ומאז הוציאו שלושה אלבומי אולפן יחד.

במרץ 2015 הוציא את הסינגל הראשון שלו כאמן סולו, "Drinks on Us", יחד עם פיוצ'ר ודה ויקנד.

באפריל 2017 התארח בשירו של פרנץ' מונטנה, "Unforgettable". השיר הגיע בשיאו למקום השלישי בבילבורד הוט 100 והפך לסינגל הראשון של סוואה לי להגיע לעשירייה הפותחת במצעד.

באוקטובר 2018 יצא השיר "Arms Around You" של ליל פאמפ ו-XXXTentacion בהשתתפות סוואה לי ומאלומה. השיר הגיע למקום הראשון במצעד ה-TV של מדיה פורסט.

בנובמבר 2018 התארח בשירו של פוסט מאלון, "Sunflower", אשר נכלל באלבומו של מאלון, *[[Hollywood's Bleeding]]* ובפסקולו של הסרט "ספיידרמן: ממד העכביש". השיר הגיע בשיאו למקום הראשון בבילבורד הוט 100 וזכה לסך של כ-1.4 מיליארד השמעות ברשת הזרמת המדיה ספוטיפיי.

במאי 2019 התארח בלהיטה של מדונה, "Crave" אשר נכלל באלבומה *[[Madame X (אלבום)|Madame X]]*.

בשנת 2025 דיבב בסרט האנימציה הקומי "Sneaks" את דמותו של אדסון.

## דיסקוגרפיה
### ריי סרמרד
* 2015: *SremmLife*
* 2016: *SremmLife 2*
* 2018: *SR3MM*

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:ראפרים אמריקאים
קטגוריה:מלחינים אמריקאים
קטגוריה:זמרים-יוצרים אמריקאים
קטגוריה:אמני אינטרסקופ רקורדס
קטגוריה:יוצרי תוכן דיגיטלי ב-OnlyFans
קטגוריה:אמריקאים שנולדו ב-1993
איגוד תעשיית ההקלטות האיטלקי

**איגוד תעשיית ההקלטות האיטלקי** (באיטלקית: **Federazione Industria Musicale Italiana**; ובקיצור: **FIMI**) הוא ארגון העוקב אחר כמעט כל ההיבטים של ענף ההקלטות באיטליה. האיגוד הוקם בשנת 1992, במקום ה-. במהלך השנים שלאחר מכן, מרבית חברות התקליטים האיטלקיות שנותרו, עזבו את ה-AFI כדי להצטרף לארגון החדש. החל משנת 2011, הארגון מייצג 2,500 חברות תקליטים הפועלות בעסקי המוזיקה.

ביולי 2011, הפך אנזה מאזזה ליו"ר של איגוד תעשיית ההקלטות האיטלקי.

## תעודה על מכירות
איגוד תעשיית ההקלטות האיטלקי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו:

#### אלבומים

#### סינגלים

#### אלבומי וידאו

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

איטליה
קטגוריה:מצעדי מוזיקה איטלקיים
אלינור (שיר)

[ממוזער|[ג'קי מקייטן שנחשב ל"מלך מוזיקת החאפלה המזרחית הישנה" סיפר כי כתב את מילות השיר תוך מספר דקות]]
[ממוזער|[זהבה בן כיסתה את השיר "אלינור" כחלק מאלבומה המשולש "זהבה בן שרה זהר ארגוב" משנת 1998]]
**אלינור** הוא השיר הפותח את האלבום באותו השם מאת זוהר ארגוב, אלבומו המלא הראשון של הזמר, שיצא בשנת 1980. מילות השיר נכתבו על ידי ג'קי מקייטן לנעימת השיר היווני "איפרחו" (ביוונית Υπάρχω) של סטליוס קזנג'ידיס, שהולחן על ידי כריסטוס ניקולופולוס. בעוד ש"אלינור" יצא לרדיו לראשונה בביצועו של מקייטן, הוא נעשה מזוהה לחלוטין עם ארגוב. השיר זכה למספר גרסאות כיסוי ובהן של הזמרים שימי תבורי, זהבה בן, להקת "ים של בלוז" ולהקת כרמלה גרוס ואגנר.

## רקע
השיר "איפרחו" (ביוונית: "Υπάρχω"), שהושר במקור על ידי הזמר סטליוס קזנג'ידיס, התפרסם בשנת 1977. שלוש שנים לאחר מכן ביקש ארגוב מג'קי מקייטן לכתוב עבורו מילים ללחן של אותו השיר. מילות "אלינור" נכתבו על מצוקתו של המחבר, לאחר שהתאהב באישה בשם צביה, אשר הוריה התנגדו לקשר ביניהם. בעת חיבור השיר אותה בחורה הייתה מאורסת לגבר אחר, היא ביקשה ממקייטן לשנות את שם הבחורה בשיר, והוא שונה לאלינור. מקייטן הוציא את השיר בקלטת, אך לפני שהשיר תפס תאוצה ברדיו הקליט ארגוב את גרסתו, שהפכה ללהיט אשר נהיה מזוהה עם ארגוב ולא עם מחברו ומבצעו המקורי.

## הפקה
אלבומו המלא הראשון של זוהר ארגוב מכיל שמונה שירי כיסוי, והוא הוקלט פעמיים, בפעם הראשונה על ידי יהודה קיסר על גבי טייפ ארבעה ערוצים ויצא בשם "חאפלה עם זוהר ארגוב", ולאחר מכן בהקלטת אולפן על ידי חברת התקליטים "האחים ראובני" שהחליטו לקרוא לאלבום על שם השיר "אלינור". ביצועי שיר זה שונים בין שתי הגרסאות.

## ביצועים נוספים
"אלינור" כוסה על ידי שימי תבורי עוד ב-1980, באלבומו "מנדובלה", ושנה לאחר מכן יצא בביצועו של מחבר השיר, מקייטן, באלבום הבכורה שלו. בשנת 1994 הקליטה וביצעה את השיר בגרסת בלוז במופע מיוחד של פסטיבל עכו ששודר בערוץ 2 להקת "ים של בלוז" של יונתן בר גיורא ושמיל ברניקר. השיר הוקלט גם על ידי להקת הרוק "כרמלה גרוס ואגנר" במסגרת "שוב יוצא הזמר", פרויקט חידושי שירים של גלי צה"ל לכבוד פורים. השיר כוסה גם על ידי הזמר אהרון ירימי עבור האלבום "חברים שרים זוהר" ועל ידי הזמרת זהבה בן באלבומה "זהבה בן שרה זהר ארגוב". שני האלבומים ראו אור בשנת 1998. "אלינור" גם היווה חלק ממחרוזת שירי זוהר ארגוב כחלק מאלבומו השמיני של אייל גולן, "חלומות", שיצא בשנת 2003.
השיר אף כוסה על ידי "אתניX" ואייל גולן, והיה השיר הפותח הקבוע של הופעתם המשותפת מסוף שנות ה-90.
בשנת 2005 לירון לב שגילם את אילן הרמן בעונה הראשונה של הסדרה "השמיניה" הקדיש את השיר לאלינור "אלי" מלכי (אביטל אברג'יל), וזכה עם השיר בתוכנית "הסטאר של מחר".

## קישורים חיצוניים

* 
* 
* 
* להקת "ים של בלוז" מבצעת גרסת בלוז לשיר, במופע מיוחד של פסטיבל עכו

## הערות שוליים

קטגוריה:שירי 1980
קטגוריה:שירי זוהר ארגוב
קטגוריה:שירים בעברית
קטגוריה:שירים ביוונית
קטגוריה:שירי אהבה בעברית
קטגוריה:סינגלים בהוצאת האחים ראובני
ביבר הזכוכית (סרט)

**ביבר הזכוכית** (באנגלית: **The Glass Menagerie**) הוא סרט קולנוע אמריקאי משנת 1950 המבוסס על המחזה ביבר הזכוכית של טנסי ויליאמס שהשתתף גם בכתיבת התסריט ביחד עם פיטר ברניס. זה העיבוד הקולנועי הראשון למחזותיו של ויליאמס.

ב-1963 הופק סרט טלוויזיה ב-CBS וב-1973 ב-ABC. ב-1987 הופק רימייק בבימויו של פול ניומן (סרטו האחרון) עם ג'ואן וודוורד, ג'ון מלקוביץ וקארן אלן .

## תקציר העלילה
טום וינגפילד (ארתור קנדי) הוא ימאי בצי הסוחר. בעת עבודה במשמרת על האונייה הוא נזכר במשפחתו ממנה ברח, הגרה בדירה דלה בסנט לואיס, שם גר בעבר ביחד עם אימו אמנדה (גרטרוד לורנס) ואחותו הנכה והביישנית לורה (ג'יין ויימן). הוא מתחיל לדבר וסיפורו מתואר בסרט בפלשבק.

אבי המשפחה עזב את הבית לפני 16 שנים ואמנדה מתפרנסת כסוכנת מכירות לשבועון. היא מקבלת עמלה על כל מנוי ונאלצת להתחנן בפני המנויים להמשיך את תקופת המנוי. אמנדה לא מפסיקה לספר לילדיה כמה היא הייתה יפה ומושכת כשהייתה צעירה. כמה גברים חיזרו אחריה עד שבחרה בגבר הלא נכון.

תום עובד במחסן נעליים. הוא אינו מרוצה מעבודתו וממשכורתו הדלה ובעיקר מתעצבן על אימו היורדת כל הזמן לחייו בפרטים קטנים. הוא מוצא פורקן לעצמו ביציאה לבילוי בלילות ושתיית אלכוהול למגינת ליבה של אמנדה.

לורה היא בחורה ביישנית ואימה מודאגת שתישאר בתולה זקנה. היא אוהבת להאזין לתקליטים ישנים ולשחק עם אוסף חיות זכוכית מיניאטורות שלה, בעיקר עם החד קרן. אמנדה שלחה אותה ללמוד הדפסה במכונת כתיבה אך היא נשרה משם לאחר מספר שיעורים והסתובבה בעיר בעיקר בגן החיות עד שאימה המיואשת גילתה זאת.

אמנדה מבקשת כל הזמן מטום שימצא גבר (gentelman caller) שיסכים לבוא ולהכיר את לורה.

עם טום עובד בבית החרושת בחור בשם ג'ים אוקונור (קירק דאגלס). טום מחליט להזמינו אליהם הביתה ומודיע זאת לאימו אמנדה. אמנדה מתרגשת מאוד, קונה לה וללורה שמלות מהודרות, מייפה את הדירה ומכינה ארוחת ערב מפנקת.

כשג'ים נכנס מכירה אותו לורה כמי שלמד איתה בתיכון ובתחילה מסתגרת בביתה. רק לאחר שכנוע היא מצטרפת אליהם. תום ואמנדה משאירים אותם לבד, קורית הפסקת חשמל ושניהם מתחילים לשוחח לאור נרות. ג'ים מחמיא לה על יופייה וכי נכותה לא מפריעה לו. הוא מבקש ממנה להתגבר על רגש הנחיתות שלה ומזמין אותה לרקוד איתו במועדון לילה סמוך. לורה מתחילה להתאהב בו ומזמינה אותו לבוא שוב אבל הוא מודיע לה כי הוא מאורס ועומד להתחתן בקרוב עם חברתו בטי.

אמנדה מאוכזבת ומטיחה בטום את האשמה בכך שהביא גבר העומד להתחתן. הוא אומר שלא ידע על כך, מתרגז ועוזב את הבית לצי הסוחר.

סוף הסרט שונה לעומת המחזה ופחות עצוב. רואים בו את לורה ואמנדה מחכות לגבר (gentelman caller) המתקרב לדירה כדי לפגוש בלורה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1950
קטגוריה:סרטי ג'יין ויימן
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:סרטי קירק דאגלס
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
פיאג'ו בוורלי

**פיאג'ו בוורלי** (באיטלקית: **Piaggio Beverly**) הוא קטנוע שנבנה במספר נפחי מנוע, מתוצרת יצרנית הרכב הדו-גלגלי **[[פיאג'ו]]**, אשר מיוצר באיטליה משנת 2001.

## דגמים

* "בוורלי 125" (יוצר בין השנים 2017 – 2001), משנת 2007 יוצרה גרסת "S".
* "בוורלי 200" (מיוצר משנת 2004).
* "בוורלי 250" (משנת 2007 יוצרה גרסת "S").
* "בוורלי 300".
* "בוורלי 330".
* "בוורלי 350".
* "בוורלי 400" (יוצר בין השנים 2006 – 2010).
* "בוורלי 500" (יוצר בין השנים 2004 – 2010)
* "בוורלי 125ie" (משנת 2010).
* "בוורלי 300ie" (משנת 2010).
* "בוורלי 500ie".

## "פיאג'ו בוורלי"
* בדגמים המוקדמים של "בוורלי 125"  ו-"בוורלי 200" הורכבו מנועי "פיאג'ו" מסדרת "L.E.A.D.E.R".
* בדגמים החדשים של "125" ו-"250" הורכבו מנועי "פיאג'ו" מסדרה "Q.U.A.S.A.R".
* בשנת 2004 דגמי "בוורלי" עוצבו מחדש.
* בשנת 2009 עבר הדגם עיצוב מחדש בפעם השנייה.
* דגמי "בוורלי" משתמשים גם בתאורת LED ובאותות פנייה.
* תא האחסון שמתחת למושב מחזיק שתי קסדות פתוחות. 
* מאז 2013 "פיאג'ו" ממליץ על החלפת הצילינדר הראשי כל 15,000 ק"מ בדגם  "בוורלי 350" בגלל לחצי הבלמים הגבוהים בבלמי ABS. החלפת הצילינדר הראשי עולה כ-500 אירו.
* דגם "בוורלי" בשירות משטרת העיר ניו יורק.

## תמונות

קובץ:Piaggio Beverly 200.jpg | דגם "פיאג'ו בוורלי", 200 סמ"ק
קובץ:17ott Piaggio Beverly 2.JPG | דגם "פיאג'ו בוורלי",שנת 2010
קובץ:Paris - Salon de la moto 2011 - Piaggio - Beverly Sport Touring 350 - 005.jpg |  "פיאג'ו בוורלי" דגם everly Sport Touring 



קובץ:RNC 04 protest 52.jpg | קטנועים "פיאג'ו בוורלי" בשרות משטרת העיר ניו יורק
קובץ:Piaggio Beverly NewYork Police 2007.jpg | דגם "פיאג'ו בוורלי" בשרות משטרת העיר ניו יורק, שנת 2007 
קובץ:NYPD-Motorcycles.jpg | קטנועים "פיאג'ו בוורלי" בשרות משטרת העיר ניו יורק


## ראו גם
* קטנוע
* פיאג'ו X8 

## קישורים חיצוניים
* 

* 

## הערות שוליים

קטגוריה:קטנועים
קטגוריה:כלי רכב שהושקו ב-2001
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
השירות הפדרלי לעבודה ותעסוקה

**השירות הפדרלי לעבודה ותעסוקה** (ברוסית: **Федеральная служба по труду и занятости**, בקיצור **Роструд**, "רוסטרוד") הוא גוף סטטוטורי שהוקם בהתאם לאמנה בינלאומית של שירותי התעסוקה הציבוריים בעולם. הגוף אחראי לריכוז ידיעות על המצב בשוק העבודה ברוסיה ועל מגמות ההתפתחות בו על מנת להסדירו; הוא עוסק בשירותי השמה והשגת עבודה לדורשיה ובהפניית עובדים לדורשיהם. השירות משרת את תושבי רוסיה בעלי אזרחות רוסית.

השירות הפדרלי לעבודה ותעסוקה (רוסטרוד) הוא גוף ממשלתי פדרלי של ממשלת רוסיה המפעיל תפקידי בקרה ופיקוח בתחום העבודה, תעסוקה, שירות אזרחי חלופי (המקבילה הרוסית לשירות לאומי), הערכה מיוחדת של תנאי העבודה ורווחת האוכלוסייה, מתן שירותים ציבוריים בתחום קידום והגנה תעסוקתית. מניעת אבטלה, סיוע בעת הגירת עבודה ויישוב סכסוכי עבודה וכן מתן ערבויות חברתיות במסגרת החקיקה של הפדרציה הרוסית בנושאים אלה.

הגוף הוקם במתכונתו הנוכחית ב-9 במרץ 2004, במסגרת הרפורמה הפדרלית והוא יורש לשכות התעסוקה הסובייטיות שפעלו קודם לכן. בשנת 1991 הוקמו שירותי תעסוקה ממלכתיים שאוחדו לכדי שירות פדרלי אחד.

השירות נתון לפיקוחו של שר העבודה והרווחה. השירות מעניק שירות למחפשי עבודה תוך גיוס כוח אדם, הן קבוע והן זמני וביצוע הכשרת עובדים.

## קישורים חיצוניים

*  

קטגוריה:אבטלה
קטגוריה:גיוס והשמה בעבודה
קטגוריה:רוסיה: ארגונים ממשלתיים
ג'ו הנדרסון

**ג'ו הנדרסון** (באנגלית: **Joe Henderson**; 24 באפריל 1937 – 30 ביוני 2001) היה מוזיקאי ג'אז ונגן סקסופון טנור אמריקאי. במשך קריירה בת ארבעה עשורים ניגן הנדרסון עם טובי הנגנים בתקופתו, והקליט אלבומים כמוביל הרכבים בחברות תקליטים שונות, בהן בלו נוט.

## ביוגרפיה
ג'ו הנדרסון נולד וגדל בלימה, אוהיו במשפחה מרובת ילדים, יחד עם שמונה אחים נוספים וחמש אחיות. הוא עודד להתעסק במוזיקה בידי הוריו ואחיו הגדול, להם הקדיש את אלבומו הראשון, והחל ללמוד הלחנה ולנגן בפסנתר, תופים וסקסופון טנור, שנעשה לכלי המרכזי שלו. מתוך אוסף התקליטים של אחיו, ובהמלצותיו של מתופף מקומי, האזין הנדרסון לתקליטים של מוזיקאים שונים כמו לסטר יאנג, סטן גץ, דקסטר גורדון, לי קוניץ, ג'אז בפילהרמונית וצ'ארלי פארקר, שהיה להשפעתו העיקרית. בגיל 18 היה הנדרסון פעיל בסצנת הג'אז בדטרויט, ונהג לנסוע לנגן בג'אם סשנים בניו יורק במקביל ללימודיו באוניברסיטת ויין סטייט, בה למד במקביל לסקסופון גם שיעורי קונטרבס וחליל צד. מכיוון ששיעתק וזכר סולואים רבים של לסטר יאנג, חשבו מוריו כי יש לו שמיעה אבסולוטית, ומבין חבריו לאוניברסיטה נמנו יוסף לטיף, דונלד בירד ובארי האריס. לאחר מכן למד תקופה קצרה באוניברסיטת המדינה של קנטקי.

בתחילת שנות ה-60 התגייס הנדרסון לצבא ארצות הברית לתקופה של שנתיים. לאחר שזכה בתחרות כישרונות של הצבא, נבחר הנדרסון לקחת חלק בסיבוב הופעות בין-לאומי עבור חיילי הצבא, ופגש בקני קלארק וקני דרו בפריז. בתום שירותו הצבאי עבר לגור בניו יורק, שם התיידד והחל בשותפות ארוכה עם החצוצרן קני דורהאם. בשנת 1963 החל להקליט, הן באלבומיו של קני והן כמוביל הרכב. אלבומיו בתקופה הזו היו מצד אחד מושפעים רבות ממסורת הביבופ וההארד בופ, אך גם ממוזיקה לטינית, ג'אז אוונגרדי ו-R&B. במשך חמש שנים בהן היה חתום הנדרסון בחברת התקליטים בלו נוט, הוא הוציא חמישה אלבומים כמנהיג, וניגן בכ-30 אלבומים נוספים של מוזיקאים אחרים כמו הוראס סילבר, לי מורגן, מק'קוי טיינר, הרבי הנקוק, אנדרו היל ואחרים.

לקראת סוף שנות ה-60 עבר הנדרסון לחברת התקליטים מיילסטון של המפיק אורין קיפניוס, הוביל הרכב משותף עם פרדי האברד, והחל להתנסות בג'אז-פאנק ואפקטים אלקטרוניים שונים לצד עניין גובר ביצירת מוזיקה פוליטית. במשך שנות ה-80, הנדרסון שב להתעסק ברפטואר הסטנדרטים ובלחנים מוקדמים יותר. הוא הצטרף לחברת ורב, והקליט שני אלבומים בהופעה חיה בוילג' ונגארד יחד עם הקונטרבסיסט רון קרטר והמתופף אל פוסטר. קטע סולו מתוך אלבום מחווה למוזיקה של בילי סטרייהורן שהקליט בורב זכה בפרס גראמי לסולו המאולתר הטוב ביותר, ואחריו זכה בשני פרסי גראמי נוספים. אחרי אותו אלבום הקליט הנדרסון אלבומי מחווה למיילס דייוויס, אנטוניו קרלוס ז'ובים ואלבום של קטעים מתוך האופרה "פורגי ובס".

לאחר מאבק ממושך במחלת ריאות חסימתית כרונית, נפטר הנדרסון כתוצאה מאי-ספיקת לב בגיל 64.

## קישורים חיצוניים

* 

* 

קטגוריה:ערכים שבהם תבנית בריטניקה אינה מתאימה
קטגוריה:סקסופוניסטים אמריקאים
קטגוריה:נגני ג'אז: סקסופוניסטים
קטגוריה:נגני בי בופ
קטגוריה:זוכי פרס גראמי
קטגוריה:אמריקאים שנולדו ב-1937
קטגוריה:אמריקאים שנפטרו ב-2001
המרכז הלאומי לבקרת מחלות (הודו)

**המרכז הלאומי לבקרת מחלות** (הראשי תיבות: **NCDC**; ידוע בעבר בשם **המכון הלאומי למחלות תקשורת**) הוא מכון תחת המינהל הכללי ההודי לשירותי הבריאות. המכון הוקם ביולי 1963 למחקר באפידמיולוגיה ובקרה על מחלות מועברות. נכון להיום יש למכון שמונה סניפים: באלואר, בבנגלורו, בטריוונדרום, בקוז'יקוד, בקונור, יבגדלפור, בפטנה, ברג'מונדרי ובוואראנסי כדי לייעץ לממשלות המדינה בהתאמה לבריאות הציבור. המטה המרכזי נמצא בשאם נאת מרג בניו דלהי.

## היסטוריה
[שמאל|ממוזער| המנהל SP ראמאקרישנן בשלט למכון המרכזי החדש למחלות תקשורת (1964). קרדיט: [ מכון Wellcome |מכון Wellcome]]
מקורו של המכון ניתן לייחס "ללשכה המרכזית למלריה" שהוקמה בקאסולי, הימאצ'ל פרדש, הודו בשנת 1909.

המכון המאורגן הוקם מחדש כדי לפתח מרכז לאומי להוראה ומחקר בתחומים שונים של אפידמיולוגיה ובקרה על מחלות מועברות. המכון היה אמור לשמש כמרכז מצוינות למתן מומחיות רב-תחומית ומשולבת בבקרת מחלות. המכון הוטל על המשימה לפתח כלים אפידמיולוגיים כלכליים מהירים ואמינים שניתן ליישם ביעילות בתחום לבקרת מחלות מועברות. מטרות המכון מכסות באופן נרחב שלוש פעילויות - הכשרה, שירות ומחקר מבצעי בתחום מחלות מועברות ומניעתן ובקרתן במדינה. המרכז נמצא בקשר עם אוניברסיטת גורו גובינד סינג אינדרפרסטה, דלהי.

המרכז לאיידס ולמחלות קשורות הוקם במכון הלאומי למחלות תקשורת (NICD) כמעבדת הפניה לאומית בהתאם להנחיות NACO בשנת 2002.

ב־30 ביולי 2009 הוא נקרא כמרכז הלאומי לבקרת מחלות.

## חטיבות
ל- NCDC יש ארבעה עשר מרכזים / חטיבות טכניות תחתיו
* תוכנית מעקב משולב למחלות (IDSP)
* המרכז לאיידס ומחלות קשורות (CARD)
* אגף אפידמיולוגיה
* החטיבה למלריולוגיה ותיאום (M&C)
* חטיבת הלמינולוגיה
* ביוכימיה וטוקסיקולוגיה
* חטיבת ביוטכנולוגיה
* חטיבת מיקרוביולוגיה
* אנטומולוגיה רפואית וניהול וקטור (CME ו- VM)
* חלוקת זונוזיס
* המחלקה למחלות טפיליות (DPD)
* המרכז לבריאות הסביבה ובריאות תעסוקתית (CE&OH)
* המרכז למחלות שאינן מועברות (CNCD)
* מרכז פיקוח והערכה סטטיסטי (SM&EC)

## תקציב ותפעול
ל-NCDC עובדים 434 קצינים ופקידים. הקצאת התקציב לשנת הכספים 2017 היה ₹ 233.04 קרורים (כ-35 מיליון דולר).

## פעילויות
רופאים מ-NCDC זומנו בעבר לחקירת התפרצויות אפשריות של מחלות כולל חשד למקרים של מגפה דלקתית בפנג'אב בשנת 2002, התפרצויות נגיף הסארס בשנת 2004, התפרצות דלקת קרום המוח בדלהי בשנת 2005 ושפעת העופות בשנת 2006, ויש להם בדק את ההיערכות לנגיף קורונה בשנים 2019–2020.

## איתור מחלות עולמיות
NCDC בשיתוף עם המרכז לבקרת מחלות ומניעה הקים את המרכז האזורי לגילוי מחלות (GDD) בניו דלהי בהודו. זה הביא לשיתופי פעולה ארוכי טווח בבריאות הציבור בין ממשלת הודו וארצות הברית בתחומים רבים, כולל הקמת מחקר ומעקב באיכות גבוהה על מחלות זיהומיות חשובות בבני אדם, הקמת תוכנית EIS ההודית (מערכת האפידמיולוגיה למודיעין) ופיתוח ה-NCDC כסוכנות בינלאומית בדרום אסיה.

## קישורים חיצוניים
* 

## הערות שוליים

קטגוריה:הודו: ארגונים
קטגוריה:הודו: בריאות ורפואה
בירד אין ת'ה בלי

**בירד אין ת'ה בלי** (באנגלית: **Bird in the Belly**) היא להקת פולק בריטית.

## קריירה
ב-23 במרץ 2018, הלהקה הוציאה את אלבום המוזיקה הראשון שלה, *The Crowing*.

ב-18 באוקטובר 2019, הלהקה הוציאה את אלבום המוזיקה השני שלה, *Neighbours and sisters*. אחד מהשירים היה , שיר שנכתב בהשראת הסיפור של ג'יימס פראט וג'ון סמית'.

## דיסקוגרפיה
### אלבומי אולפן
* 2018: *The Crowing*
* 2019: *Neighbours and Sisters*

## קישורים חיצוניים
* 

## הערות שוליים

קטגוריה:להקות פולק
קטגוריה:להקות בריטיות
אזור בידוד

**אזור בידוד** (בצרפתית: **Cordon sanitaire**) הוא אזור גאוגרפי מוגדר (כגון קהילה, עיר או מדינה) שמתקיימת הגבלת תנועה של אנשים לתוכו או אל מחוץ לו.

אזור בידוד משמש לעצירת התפשטות של מחלות זיהומיות. לעיתים קרובות משמש המונח מטאפורית, לניסיונות למנוע התפשטות של אידאולוגיה, הנחשבת כלא רצויה או מסוכנת, (כמו למשל תורת הבלימה של ג'ורג' קנאן נגד ברית המועצות).

## אזור בידוד לעצירת מגפה

אזור בידוד נוצר בדרך כלל סביב שטח שמתחוללת בו התפרצות של מחלה זיהומית, או לאורך הגבול בין שתי המדינות. לאחר הקמת אזור הבידוד, אנשים מהאזור הפגוע אינם מורשים עוד לעזוב אותו ואחרים אינם מורשים להיכנס אליו. במקרים של התפרצות קיצונית הבידוד אינו מוסר עד להעלמות מוחלטת של המחלה. בעבר אזור בידוד היה נאכף באמצעיים פיזיים הוצבה גדר וכוחות חמושים סיירו סביבה לוודא שהבידוד נשמר, התושבים המבודדים נותרו להילחם בכוחות עצמם במחלה ללא עזרה.

במקרים מסוימים, קהילות בריאות מסוימות מטילות על עצמם בידוד מרצון  במטרה להימנע מהדבקה, או כאמצעי מיגון מזיהום אוויר.

מומחים לבריאות הציבור מתייחסים לאזור הבידוד כהסגר ולבידוד רפואי כהתערבות תרופתית שנועדה למנוע הדבקה באמצעות ריחוק חברתי.

### במאה ה-21
* בשנת 2003, במהלך התפרצות הסארס בקנדה, נעשה שימוש באזור בידוד למניעת הפצת הנגיף.
* בשנת 2003, במהלך התפרצות הסארס בסין, הונג קונג, טאיוואן וסינגפור, הוטל סגר על נוסעים המגיעים מאזורים נגועים. בסין הושמו כפרים שלמים בהסגר ולא הותר לנסוע בכפרים או מחוצה להם. כפר אחד במחוז חוביי הושם בהסגר החל מה 12 באפריל 2003 עד 13 במאי. עשרות אלפי אנשים ברחו מבתיהם כאשר נודע להם שהוא עלול להיכלל באזור הבידוד, וייתכן שגרמו בכך להרחבת תפוצת הנגיף.
* באוגוסט 2014, הוקם אזור בידוד סביב כמה מהאזורים הנגועים ביותר התפרצות האבולה במערב אפריקה (2014–2015).
* בינואר 2020, הושם אזור העיר ווהאן בבידוד עקב מגפת הקורונה, בהמשך התרחב האזור המבודד ומגבלות התנועה השפיעו על יותר ממחצית האוכלוסייה הסינית, דבר שעשוי להיות אזור הבידוד הגדול ביותר בהיסטוריה. מדינות נוספות שהנהיגו מדיניות הסגר הם מלזיה ואיטליה.

## ראו גם
* הסגר
* בידוד
* אזור חיץ 

## קישורים חיצוניים

## הערות שוליים

קטגוריה:הסגר
קטגוריה:בריאות
חצי האי ויליאמסון

**חצי האי ויליאמסון** (באנגלית: **Williamson Peninsula**) הוא חצי אי מכוסה קרח, בחופו הדרומי של האי ת'רסטון, בארץ אלזוורת', שבאנטארקטיקה.

חצי האי בולט לכיוון דרום מערב לתוך מדף הקרח אבוט, בין מפרצון שווארץ ומפרצון או'דואוד.

## מקור השם

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמו של לוטננט קומנדר ה. אי. ויליאמסון (H. E. Williamson), קצין רפואה בנושאת מטוסי- הים אוניית צי ארצות הברית פיין איילנד (USS ''Pine Island'' (AV-12)) בקבוצת האוניות המזרחית במסגרת מבצע קפיצה לגובה של צי ארצות הברית בעונת המחקר (הקיץ האוסטרלי) 1946–1947.

## קישורים חיצוניים

* חצי האי ויליאמסון - מידע גאוגרפי והיסטורי, באתר הסקר הגאולוגי של ארצות הברית
* חצי האי ויליאמסון באתר הגאזט האנטארקטי המשווה SCAR של ממשלת אוסטרליה
* נתוני זריחה/שקיעה שמש/ירח עדכניים עבור חצי האי ויליאמסון
* מזג אוויר נוכחי בחצי האי ויליאמסון
** תחזית מזג אוויר עדכנית ארוכת טווח עבור חצי האי ויליאמסון
** סטטיסטיקות מזג אוויר עבור חצי האי ויליאמסון

ויליאמסון
ויליאמסון
יחסי ניו זילנד – סינגפור

**יחסי ניו זילנד–סינגפור** הם היחסים הדו-צדדיים בין הרפובליקה של סינגפור לניו זילנד.

## סקירה כללית
סינגפור מחזיקה בניו זילנד נציבות עליונה בוולינגטון. באופן דומה, ניו זילנד מחזיקה נציבות עליונה בסינגפור. סינגפור וניו זילנד הן חברות בחבר העמים הבריטי, ב-APEC ובאו"ם.

סינגפור היא שותפת הסחר השישית בגודלה של ניו זילנד, עם הסחר הבילטראלי בין שתי המדינות בשנת 18–2017 בשווי 4.95 מיליארד דולר ניו זילנדי (כ-4.75 מיליארד דולר אמריקני).

## הערות שוליים

קטגוריה:ערכים ללא קטגוריות פיזיות - יחסי חוץ
חוף ג'ורג' החמישי

**חוף ג'ורג' החמישי** (באנגלית: **George V Coast**) הוא אזור חוף באנטארקטיקה, המהווה את חופה של ארץ ג'ורג' החמישי.

החוף הוא האזור שבין נקודת אולדן בקו אורך '148°2 מזרח, וכף הדסון בקו אורך '153°45 מזרח.

בשטח חוף ג'ורג' החמישי מצוי קרחון מרץ.

## היסטוריה
### גילוי ומיפוי החוף

חלקים מחוף זה נצפו מרחוק על ידי משלחת החקר של ארצות הברית בשנת 1840.

לאחר מכן נחקר אזור החוף על ידי קבוצת הבסיס המרכזי (Main Base party) של משלחת אוסטרלאסיה לאנטארקטיקה בין השנים 1911–1914, בפיקודו של דאגלס מוסון.

### מקור השם

מוסון קרא לחוף על שמו של מלך הממלכה המאוחדת (מלך אוסטרליה באותה עת) ג'ורג' החמישי.

## לקריאה נוספת

• Cantero ÁLP, Marzal MF, **[https://europepmc.org/article/med/30314024 Benthic hydroids (Cnidaria: Hydrozoa) from off George V Coast (East Antarctica)]**, Zootaxa, 26 Jun 2018, 4441(1):121-136 DOI: 10.11646/zootaxa.4441.1.7 

• G. D. Williams, S. Aoki, S. S. Jacobs, S. R. Rintoul, T. Tamura, N. L. Bindoff, **[https://agupubs.onlinelibrary.wiley.com/doi/pdf/10.1029/2009JC005812 Antarctic Bottom Water from the Adélie and George V Land coast, East Antarctica (140–149°E)]**, JOURNAL OF GEOPHYSICAL RESEARCH, VOL. 115, C04027 https://doi.org/10.1029/2009JC005812

• Eugene Walter Domack ; John B. Anderson ; Dennis D. Kurtz, **[https://pubs.geoscienceworld.org/sepm/jsedres/article-abstract/50/3/813/113541/Clast-shape-as-an-indicator-of-transport-and?redirectedFrom=fulltext Clast shape as an indicator of transport and depositional mechanisms in glacial marine sediments; George V continental shelf, Antarctica]**, Journal of Sedimentary Research (1980) 50 (3): 813–819. https://doi.org/10.1306/212F7AF4-2B24-11D7-8648000102C1865D

• Frezzotti, M., Cimbelli, A., & Ferrigno, J. (1998), **[https://www.cambridge.org/core/journals/annals-of-glaciology/article/icefront-change-and-iceberg-behaviour-along-oates-and-george-v-coasts-antarctica-191296/E9CA54157BB1094179B4108E57AE0D5B/core-reader Ice-front change and iceberg behaviour along Oates and George V Coasts, Antarctica, 1912-96]**, Annals of Glaciology, 27, 643-650. doi:10.3189/1998AoG27-1-643-650

## קישורים חיצוניים
* חוף ג'ורג' החמישי באתר הסקר הגאולוגי של ארצות הברית
* חוף ג'ורג' החמישי באתר הגאזט האנטארקטי המשווה SCAR של ממשלת אוסטרליה
* תצלום לוויין של חוף ג'ורג' החמישי באתר נאס"א
* תחזית מזג אוויר עדכנית ארוכת טווח עבור חוף ג'ורג' החמישי

## הערות שוליים

ג'ורג' החמישי
ג'ורג' החמישי
Speak Your Mind

**Speak Your Mind** (בעברית: **אמור מה שאתה חושב**) הוא אלבום הבכורה של הזמרת-יוצרת הבריטית אן-מארי. האלבום יצא לאור ב-27 באפריל 2018, על ידי חברות התקליטים אטלנטיק, אסיילום ומייג'ור טום.

בטקס פרסי המוזיקה הבריטית לשנת 2019, האלבום הועמד בפרס "האלבום הבריטי של השנה".

## סינגלים
* "Alarm" - יצא לאור ב-20 במאי 2016, כסינגל הראשון והפותח מתוך האלבום. עם יציאתו, נכנס השיר אל המקום ה-16 במצעד המצעד הסינגלים הבריטי.
* "Ciao Adios" - יצא לאור ב-10 בפברואר 2017, כסינגל השני. עם יציאתו, נכנס השיר אל המקום ה-9 במצעד המצעד הסינגלים הבריטי.
* "Heavy" - יצא לאור ב-22 בספטמבר 2017, כסינגל השלישי. עם יציאתו, נכנס השיר אל המקום ה-37 במצעד המצעד הסינגלים הבריטי.
* "Then" - יצא לאור ב-15 בדצמבר 2017, כסינגל הרביעי. עם יציאתו, נכנס השיר אל המקום ה-87 במצעד המצעד הסינגלים הבריטי.
* "Friends" - יצא לאור ב-9 בפברואר 2018, כסינגל החמישי. עם יציאתו, נכנס השיר אל המקום ה-4 במצעד המצעד הסינגלים הבריטי.
* "2002" - יצא לאור ב-20 באפריל 2018, כסינגל השישי. עם יציאתו, נכנס השיר אל המקום ה-3 במצעד המצעד הסינגלים הבריטי.
* "Perfect to Me" - יצא לאור ב-2 בנובמבר 2018, כסינגל השביעי. עם יציאתו, נכנס השיר אל המקום ה-41 במצעד המצעד הסינגלים הבריטי.

## סיבובי הופעות
כדי לקדם את האלבום, מארי יצאה ב-18 באוגוסט 2018, לסיבוב ההופעות השלישי שלה, "Speak Your Mind Tour", באירופה, באוסטרליה ובצפון אמריקה, אשר הסתיים ב-12 ביוני 2019.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי אן-מארי
קטגוריה:אלבומים באנגלית
קטגוריה:אלבומים שהופקו על ידי סטיב מק
קטגוריה:אלבומים שהופקו על ידי MNEK
קטגוריה:אלבומי זהב בצרפת
קטגוריה:אלבומי פלטינה בארצות הברית
קטגוריה:אלבומי חברת אסיילום רקורדס
H.E.R.

**גבריאלה וילסון** (באנגלית: **Gabriella Wilson**; נולדה ב-27 ביוני 1997), הידועה בשם הבמה  (ראשי תיבות של **Having Everything Revealed**; "לאחר שהכול נחשף"), היא זמרת ופזמונאית אמריקאית.

## קריירה מוזיקלית
כשהייתה בת 14, הוחתמה בחברת התקליטים תקליטי RCA. ב-2014 הוציאה תחת שמה האמיתי את הסינגל "Something to Prove".

ב-2016, הוציאה, תחת שם הבמה שלה, את מיני-אלבום הבכורה שלה, *H.E.R. Volume 1*. ב-2017 הוציאה את מיני-אלבום ההמשך, *H.E.R. Volume 2*. בהמשך השנה הוציאה את אלבום האוסף הראשון שלה, הנושא את שמה. האלבום כולל את השירים אשר נכללו בשני המיני-אלבומים הקודמים. האלבום זכה במעמד "אלבום פלטינה" מטעם איגוד תעשיית ההקלטות האמריקאי ובפרס גראמי לאלבום ה-R&B הטוב ביותר לשנת 2019. בנובמבר 2018, זכתה להשתתף בתוכנית "אפל מיוזיק: הבא".

ב-2019 הוציאה את אלבום האוסף השני, *I Used to Know Her* הכולל את שני המיני-אלבומים שהוציאה קודם לכן הנושאים את אותו השם. בשנת 2020, הוציאה את שיר המחאה "I Can't Breathe" שיצא בעקבות מחאות ג'ורג' פלויד. השיר זכה בפרס גראמי בקטגוריית "שיר השנה" בטקס פרסי גראמי ה-63.

ב-2021 זכה שירה, "Fight for You", מתוך פסקול הסרט "יהודה והמשיח השחור", בפרס אוסקר לשיר המקורי הטוב ביותר בטקס פרסי אוסקר ה-93.

בשנת 2023 שיחקה וילסון בדרמת ההתבגרות המוזיקלית "הצבע ארגמן" אשר מבוססת על ספר באותו שם מאת הסופרת האמריקאית אליס ווקר.

## דיסקוגרפיה
### אלבומי אולפן
* 2021: *[[Back of My Mind]]*

### אלבומי אוסף
* 2017: 
* 2019: *[[I Used to Know Her]]*

### מיני-אלבומים
* 2016: *H.E.R. Volume 1*
* 2017: *H.E.R. Volume 2*
* 2017: *H.E.R. Volume 2, The B Sides*
* 2018: *[[I Used to Know Her: The Prelude]]*
* 2018: *[[I Used to Know Her: Part 2]]*

## הופעות
### סיבובי הופעות
* 2017: *Lights on Tour*
* 2018: *I Used to Know Her Tour*

## פרסים ומועמדויות

## קישורים חיצוניים

* 

## הערות שוליים

קטגוריה:פזמונאיות אמריקאיות
קטגוריה:זמרות-יוצרות אמריקאיות
קטגוריה:זוכות פרס גראמי
קטגוריה:אמני פופ ארט
קטגוריה:גיטריסטיות אמריקאיות
קטגוריה:זוכי אוסקר: כותבי השיר המקורי הטוב
קטגוריה:זוכי פרס המוזיקה של MTV אירופה
קטגוריה:זוכי פרס הווידאו קליפים של MTV: אישים
קטגוריה:אמנים אמריקאים הידועים בשם במה
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
קטגוריה:זוכי פרסי ה-BET: מוזיקה: זמרת ה-R&B הטובה ביותר
המרכזים הקוריאניים לבקרת מחלות ומניעתן

**המרכזים הקוריאניים לבקרת מחלות ומניעתן** (בראשי תיבות: **KCDC**; בקוריאנית: **질병관리본부**) הוא ארגון תחת משרד הרווחה והבריאות של קוריאה הדרומית האחראי על השתלת איברים וקידום בריאות הציבור באמצעות ניהול מניעה, הסגר, ניסוי ומחקר על מחלות זיהומיות, מחלות ופגיעות כרוניות ונדירות. הארגון נוסד בדצמבר 2003.

## היסטוריה
* יולי 1949: מרכז הבריאות המרכזי הוקם תחת משרד הבריאות
* ינואר 1960: שמם למכון הבריאות המרכזי
* אוגוסט 1960: שם שונה למכון הלאומי לבריאות
* דצמבר 1963: התמזגה עם המעבדות הכימיות הלאומיות, המעבדה הלאומית לרפואת עשבים והמכון הלאומי להכשרה לבריאות הציבור
* פברואר 1967: שם שמו למכון הלאומי להכשרה בבריאות הציבור
* נובמבר 1981: שם שמו למכון הלאומי לבריאות
* דצמבר 1994: אורגן מחדש תחת משרד הבריאות והרווחה
* דצמבר 2003: שונה ל-KCDC הנוכחי
* דצמבר 2010: העביר את המטה שלה לאוסונג

## ארגון
### מנהל KCDC
* מינהל
* הלשכה לתיאום תכנון
* המרכז למוכנות ותגובת חירום לבריאות הציבור
* המרכז לבקרת מחלות זיהומיות
* המרכז לבקרת מעבדה במחלות זיהומיות
* המרכז למניעת מחלות
* המרכז לשיתוף איברים בקוריאנית

### סוכנויות
* המכון הלאומי לבריאות בקוריאה
* תחנת הסגר לאומית
** הסגר שדה תעופה אינצ'ון
** הסגר גונסאן
** הסגר אולסן
** הסגר בוסאן
** הסגר מוקפו
** הסגר גימאהי
** הסגר אינצ'ון
** הסגר יוסו
** הסגר פוהאנג
** הסגר מסן
** הסגר טונגיונג
** הסגר דונגהי
** הסגר ג'ג'ו

## קישורים חיצוניים

*  

## הערות שוליים

קטגוריה:קוריאה הדרומית: ארגונים
מפרץ מרפי (ארץ ג'ורג' החמישי)

**מפרץ מרפי** (באנגלית: **Murphy Bay**) הוא מפרץ בחוף ג'ורג' החמישי, בארץ ג'ורג' החמישי שבאנטארקטיקה.

רוחבו של המפרץ (רוחב פתחו) 13 קילומטרים.

המפרץ ממוקם בין נקודת פנגווין, וכף בייג'.

## היסטוריה
### גילוי ומיפוי המפרץ

המפרץ התגלה על ידי משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911 - 1914, בפיקודו של דאגלס מוסון.

### מקור השם

מוסון קרא למפרץ על שמו של הרברט דייס מרפי (Herbert Dyce Murphy), חבר המשלחת.

## לקריאה נוספת

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA410&lpg=PA410&dq=%22Murphy+Bay%22&source=bl&ots=qbWGwoTfwa&sig=ACfU3U1dnlXIhk8iREp0SNw-Rh3Wa5NVwA&hl=en&sa=X&ved=2ahUKEwjcr6TAvKboAhVIfMAKHfaTAzo4ChDoATAHegQIBxAB#v=onepage&q=%22Murphy%20Bay%22&f=false Sailing Directions (planning Guide) and (enroute) for Antarctica]**, P 410

## קישורים חיצוניים

* מפרץ מרפי באתר הסקר הגאולוגי של ארצות הברית
* מפרץ מרפי באתר הגאזט האנטארקטי המשווה SCAR של ממשלת אוסטרליה

## הערות שוליים

מרפי
Karate

**Karate** (בעברית: **קראטה**) הוא מיני-אלבום של הזמרת-יוצרת הבריטית אן-מארי. האלבום יצא לאור ב-10 ביולי 2015, על ידי חברות התקליטים אטלנטיק ומייג'ור טום.

## סינגלים
* "Karate" - יצא לאור ב-13 במאי 2015, כסינגל הראשון והפותח מתוך האלבום.
* "Gemini" - יצא לאור ב-24 ביוני 2015, כסינגל השני.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2015
קטגוריה:אלבומי אן-מארי
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
קטגוריה:אלבומי חברת אסיילום רקורדס
Impact Wrestling United We Stand

**United We Stand** היה אחד מאירועי השלם וצפה של ארגון ההיאבקות האמריקאי, Impact Wrestling. האירוע נערך ב-4 באפריל 2019, בראוויי ריקריישן סנטר שבראוויי, ניו ג'רזי. מתאבקים מהארגונים Lucha Libre AAA Worldwide (AAA) ו-Lucha Underground - שעימם יש לאימפקט הסכם שותפות, בנוסף למתאבקים מהארגונים Major League Wrestling (MLW), Dragon Gate ו-Wrestle Pro הופיעו ברשימת הקרבות.

שמונה קרבות התנהלו באירוע. בקרב המרכזי, הלוצ'ה ברוס (פיניקס ופנטגון ג'וניור) ניצחו את רוב ואן דאם וסאבו. גם אליפות הנוקאאוטס של אימפקט וגם אליפות ה-X דיוויז'ן של אימפקט הוגנו באירוע, כשאלופת הנוקאאוטס ניצחה את ג'ורדיין גרייס, קייטי פורבס ורוסמארי בקרב מרובע ושמרה על תוארה, בעוד שריץ' סוואן ניצח את פלאמיטה מהארגון AAA ושמר על תוארו. עוד ברשימת הקרבות, ג'וני אימפקט ניצח בקרב אולטימייט X על הזכות להתמודד על אליפות ה-X דיוויז'ן של אימפקט בעתיד, וטסה בלנצ'רד ניצחה את ג'ואי ריאן בקרב בין מגדרי.

## עלילות

ב-22 בפברואר 2019, הארגון Impact Wrestling הודיע על תאריך לאירוע ה-United We Stand. כבר באותו הערב, שלושה קרבות הוכרזו לאירוע.
 
## תוצאות

## הערות שוליים

קטגוריה:אירוע היאבקות מקצועית
קטגוריה:2019 בארצות הברית: ספורט
זאוקסקי

**זאוקסקי** (ברוסית: **Зао́кский**) הוא יישוב פועלים עירוני, המרכז המנהלי של המחוז המוניציפלי זאוקסקי במחוז טולה, במרכז רוסיה. האוכלוסייה מונה 6,548 אנשים (נכון למפקד 2018). הכפר ממוקם בצפון מחוז טולה, 63 ק"מ מהעיר טולה, לא הרחק מהגבול עם מחוז קלוגה. בכפר שוכנת תחנת רכבת טארוסקאיה המשמשת את קו "מוסקבה-טולה".

## היסטוריה
זאוקסקי מוביל את שורשיו מקהילה, שכללה את הכפר אונקי (הידוע מאז המאה ה-17), הכפר איוואנובקה ותחנת איוואנובו (כיום תחנת טרוסקאיה) של הרכבת מוסקבה-קורסק, שנבנתה בראשית שנות ה-70 של המאה ה-19.

בשנת 1924 הכפר הופך למרכז *מחוז סרפוחוב* (משנת 1930 - מחוז זאוקסקי במחוז המשנה סרפוחוב של מחוז מוסקבה). בשנת 1935 אוחדו הכפרים איוואנובקה ותחנת איוואנובו, שבאותה עת קיבלה את השם טרוסקאיה, ליישוב אחד בשם זאוקסקי.

ב-9 בספטמבר 1970 קיבל הכפר זאוקסקי מעמד של יישוב פועלים, מאז שמו הרשמי של יישוב הוא כפר הפועלים זאוקסקי. סמינר אדוונטיסטי נפתח בזאוקסקי בשנת 1987, כיום הסמינר מתקיים בתור האוניברסיטה האדוונטיסטית של זאוקסקי.

## כלכלה
המפעלים העיקריים של זאוקסקי: מאפייה, מפעל חקלאי, בית דפוס ובית ההוצאה לאור "מקור החיים" («Источник жизни»). בסמוך לכפר, על גדת נהר אוקה - בית הנופש וולגוז', מרכז בילוי ופארק הנופש ולגוז' ויש מספר רב של עמותות גננות באזור.

## תרבות
ישנם שני בתי ספר בכפר (בית הספר היסודי ובית הספר התיכון על שם גיבור רוסיה, סרגיי בורנייב), פנימייה, בית ספר למוזיקה, קולנוע תלת־ממדי ובית חולים אזורי. בנוסף בזאוקסקי קיים מוסד חינוך גבוה שאינו ממשלתי של הכנסייה האדווניסטית של היום השביעי - אוניברסיטת זאוקסקי האדוונטיסטית (שכוללת בית ספר תיכון נוצרי, אקדמיה תאולוגית ומכון כלכלי נוצרי), שמבין בוגריה הנודעים הוא שחקן התיאטרון גריגורי דובריגין.

מאז 2 באוקטובר 1930 יוצא לאור העיתון המקומי "זאוקסקי ווסטניק" (ידיעון זאוקסקי).
## אתרים ראויים לציון
ליד זאוקסקי, על גדות אוקה, נמצאת אחוזת פולינובו - מוזיאון הבית ושמורתו של האמן הרוסי המפורסם '''וסילי דמיטרייביץ' פולינוב''', שנבנה על פי פרויקט שלו בסוף המאה ה-19. בכפר ביחובו שנמצא בסמוך לזאוקסקי נשמרה כנסיית השילוש הקדוש, שנבנתה גם היא על פי פרויקט מיוחד של פולנוב עבור האיכרים במקום בשנת 1906.

**אנדריי טימופייביץ' בולוטוב** (נולד ב-7 באוקטובר 1738 - 3 או 4 באוקטובר 1833) הוא סופר, פילוסוף מוסרי, מדען, בוטנאי, ממקימי האגרונומיה ברוסיה. הוא תרם תרומה רבה להכרה ברוסיה של עגבניות ותפוחי אדמה בגידולים. אנדריי בולוטוב נולד בכפר אבותיו דבוריאנינוב שבמחוז המשנה אלכסינסקי במחוז טולה (כיום אזור זאוקסקי במחוז טולה)

**וסבולוד פיודורוביץ' רודנייב**, יליד משפחת אצולה ממחוז טולה, התגורר באחוזתו בכפר מישנקי, כיום בזאוקסקי. מת ב-7 ביולי 1913 ונקבר בסביבת כנסיית גבירתנו מקאזאן בכפר סבינו, במחוז טולה. גיבור המלחמה הרוסית-יפנית, אדמירל (1905) הצי הקיסרי הרוסי, מפקד סיירת וריאג שאחוזתו משמשת כמוזיאון.
## קישורים חיצוניים

* 
* https://otr-online.ru/programmy/malie-goroda-rossii/zaokskii-kogda-ego-14676.html
* http://gazeta-zaoksk.ru
* terrus.ru - מסד נתונים רוסי
* מחוז זאוקסקי // פורטל מידע וניתוח של מחוז טולה
קטגוריה:מחוז טולה: יישובים
קטגוריה:רוסיה: כפרים
קטגוריה:יישובים שהוקמו ב-1935